***** ΚΑΝΟΝΙΣΜΟΣ (ΕΟΚ) αριθ. 3858/87 ΤΗΣ ΕΠΙΤΡΟΠΗΣ της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 1351/72 σχετικά με την αναγνώριση των ομάδων παραγωγών στον τομέα του λυκίσκου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3800/85 (2), και ιδίως το άρθρο 7 παράγραφος 5, Εκτιμώντας: ότι ο κανονισμός (ΕΟΚ) αριθ. 1351/72 (3) της Επιτροπής, όπως τροποποιήθηκε τελευταία από τον κανονισμό (ΕΟΚ) αριθ. 1323/86 (4) προβλέπει τους όρους για την αναγνώριση των ομάδων παραγωγών λυκίσκου καθώς και των ενώσεών τους· ότι το άρθρο 5 του εν λόγω κανονισμού προσδιορίζει ότι μια ένωση ομάδων παραγωγών μπορεί να ζητήσει την αναγνώριση, εάν, μεταξύ των άλλων, οι καταγραφείσες εκτάσεις που καλλιεργούνται από τα μέλη της δεν είναι μικρότερες από τα 500 εκτάρια· ότι το όριο αυτό φαίνεται υπερβολικό στην περίπτωση κατά την οποία, σ' ένα δεδομένο κράτος μέλος, η συνολική έκταση που καλλιεργείται με λυκίσκο είναι μικρότερη από 1 000 εκτάρια· ότι θα πρέπει συνεπώς να προσαρμοστεί αυτή η διάταξη· ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχείρισης Λυκίσκου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 5 παράγραφος 1 του κανονισμού (ΕΟΚ) αριθ. 1351/72 προστίθεται το εξής εδάφιο: «Ωστόσο, εάν, σ' ένα κράτος μέλος, η συνολική έκταση που καλλιεργείται με λυκίσκο είναι μικρότερη από 1 000 εκτάρια, η ελάχιστη έκταση που απαιτείται ισούται με 250 εκτάρια.» Άρθρο 2 Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Δεκεμβρίου 1987.

[Source: multi_eurlex | Tokens: 1788]